**Årsmøte 2013**

**VELKOMMEN!**

# Innkvartering

Det er bestilt overnatting for deg i følge din påmelding på Hotel Alexandra/Hotel Loenfjord, Loen, tlf: 57 87 50 00. Styret, fylkesledere, organisasjonssjefer og gjester bor på enkeltrom. Fylkesutsendingene blir innkvartert på dobbeltrom dersom vi ikke har fått beskjed om at de må ha enkeltrom. Ta kontakt med Norges Bondelag,

tlf: 22 05 45 00 dersom noe skulle være uklart, eller om det oppstår endringer.

Innsjekking kan skje når som helst, men alle rom vil ikke være tilgjengelig fra morgenen av. Hotellet har stort svømmeanlegg.

Deltagerne gjør selv opp for overnatting, inkludert frokost og dagpakke, på hotellet før avreise. Utsendingenes utgifter refunderes mot reiseregninger, vedlagt kvitteringer.

# Pris og betaling

Pris pr person pr natt inkl. frokost er kr 1540,- for enkeltrom og kr 1380,- for dobbeltrom. I tillegg kommer lunsj på ankomstdagen kr 270,-. For utsendinger dekkes middagen av Norges Bondelag og ledsagere får tilsendt en giro på kr 700,- pr døgn.

Det vil bli sendt regning på overnatting som ikke blir benyttet.

# Reise og reiseregninger

Det er kun busstransport tur/retur flyplassen i Ørsta/Volda for de som har forhåndsreservert flybilletter via reisebyrået Berg-Hansen grupper@berg-hansen.no

Norges Bondelag dekker ikke transport fra/til flyplassen, hvis det ikke er avtalt på forhånd via reisebyrået Berg-Hansen eller gjennom sekretariatet v/Gunn Mari Galleberg (22 05 45 66)

I tillegg til fly, er det satt opp en buss fra Vestfold og en fra Nord-Trøndelag. I tillegg vil mange komme med personbil.

Norges Bondelag dekker reiseutgiftene for utsendingene.

# Årsmøtesekretariat

Årsmøtesekretariat blir opprettet på hotellet. Det blir satt opp direkte telefonlinje til årsmøtesekretariatet

tlf. 57 87 58 26.

# Registrering

Alle årsmøteutsendinger skal registreres før årsmøtet begynner. Dette skjer ved bord utenfor årsmøtesalen fra kl. 07.45 og fram til møtestart kl 08.30. Det er viktig at alle registrerer seg så fort de har mulighet!

# Årsmøtemiddag og festmøte

Onsdagskvelden blir det kulturkveld og festmiddag, og alle oppfordres til å stille i bunad eller annet pent antrekk.

**Torsdagskveld**

Torsdagskvelden vil det bli arrangert turer i nærområdet, og det anbefales turklær inkl godt skotøy og evnt. regntøy. Vi regner med at alle har gitt beskjed i påmeldingen, hvis det er problemer med å delta på gåturene. Vi vil da ta hensyn til det ved fordeling av tursted. Se tidligere utsendt informasjon fra Sogn og Fjordane

11/01244-65